Jennifer Aniston verbeter koninklikes se rekord | Netwerk24
18 Oktober 2019 06:49
Dié Hollywood aktrise het vir prins Harry en sy vrou, Meghan Markle, onttroon wat in April hul gesamentlike Instagram-rekening geopen het en binne vyf uur en 45 minute die miljoen kerf oorskry het, berig Guinness World Records.
Aniston het dié getal binne vyf uur en 16 minute behaal.
Sy het Dinsdag sommer met die intrapslag 'n foto van haar Friends-medesterre geplaas.
Op die foto saam met Aniston is Courteney Cox, Lisa Kudrow, Matt LeBlanc, David Schwimmer en Matthew Perry verskyn.
People berig dié 50-jarige aktrise se rekening het so baie aandag getrek, dat dit tydelik af was en slegs 'n boodskap, "jammer die blad is nie beskikbaar" gewys het.
Sowat 'n dag later het Aniston haar tweede inskrywing op Instagram gemaak waarin sy sê dat sy nie bedoel het om die sosialemediaplatform te "breek" nie en elkeen vir die "vriendelik en tegniese haakplek-verwelkoming" bedank het.
Popculture berig Aniston het Woensdag in 'n onderhoud op die program Jimmy Kimmel Live haarself beskryf as die "mees onwilligste persoon om ooit by Instagram aan te sluit". Sy het wel erken sy het al 'n vals profiel geskep om eers daarmee vertroud te raak.
In die onderhoud kon sy nie regtig 'n rede gee oor hoekom sy besluit het om nou soos miljoene gebruikers by Instagram aan te sluit nie,
"So wat sê hulle? Doen dit net ... ek probeer net inhoud opbou, soos hulle sê," het Aniston verduidelik.